עמירם גרינולד

עמירם גרינולד (9 בפברואר 1945 – 17 באוקטובר 2021) היה פרופסור למדעי המוח במכון ויצמן למדע, חתן פרס דן דוד לשנת 2004 וחבר האקדמיה הישראלית למדעים.

== ביוגרפיה ==
עמירם גרינולד נולד בקיבוץ רמת השופט. בן בכור להורים חלוצים, יעקב עמיר (במקור גרינולד) ולעדינה גרינולד (במקור אנצילביץ). בסביבות גיל 5 בערך עזבה המשפחה את הקיבוץ ועברו למקווה ישראל שם עבד האב, לאחר כשנתיים עברו לקריית אונו. בתיכון למד בתיכון חדש בתל אביב. היה בגרעין עינת של השומר הצעיר בקיבוץ זיקים. שירת בנחל מוצנח בגדוד 50 של הצנחנים, בהמשך יצא לקורס קצינים וכיהן כמ"פ בצנחנים. השתתף במלחמת ששת הימים, מלחמת ההתשה ובמלחמת יום הכיפורים.

בשנת 1960 התחיל ללמוד באוניברסיטה העברית בירושלים, ובשנת 1965 קיבל את תואר הM.Sc בכימה פיזיקלית. מ-1965–1974 המשיך לדוקטורט במכון ויצמן למדע בהנחייתם של אפרים קציר ויצחק צבי שטיינברג, ובשנת 1975 קיבל תואר דוקטור ממכון ויצמן למדע בכימיה פיזיקלית, על עבודה בנושאים ספקטרוסקופים בביופיזיקה הקשורים ל "Fluorescence decay kinetics".

בשנים 1975–1974 היה חוקר במעבדתו של רמי רחימימוב בבית הספר לרפואה בבית חולים הדסה. משם המשיך לאוניברסיטת ייל לפוסט דוקטורט במעבדה של לארי כץ.

משנת 1978 חזר למכון ויצמן למחלקה לניורוביולוגיה. בשנת 1984 יצא לשבתון במעבדתו של חתן פרס נובל טורסטן ויזל באוניברסיטת רוקפלר בעיר ניו יורק, שבתון זה התארך עד 1991 לאחר שכיהן כראש מעבדת IBM לחקר המח באוניברסיטת רוקפלר בין השנים 1986–1991.

ב-1991 חזר לחקור במכון ויצמן ובין יתר תפקידיו עמד בראש מרכז גורודסקי לתפקודיי מח גבוהים במכון ויצמן למדע ברצף עד 2009.

בשנים 1992–1998 שימש כיועץ המדעי לחברת Optical Imaging Inc אשר מכרה מכשירים מחקר לדימות אופטי לחוקריי מוח באוניברסיטאות ברחבי העולם. בשנת 1998 הקים את חברת דימות אופטי בע"מ, חברה ביו רפואית שניסתה לקחת את טכנולוגיות הדימות אופטי אשר פיתח לשימושים קלינים במוח ובעין.

גרינולד השתמש במחקריו בניסויים בבעלי חיים, במשך תקופת מחקרו במכון ויצמן התקיימו הפגנות רבות על פעולותיו.

== מחקר ==
מחקרו התמקד במחקר הבסיסי של מדעי המוח, השואף להבין את המבנה התפקודי של המוח. כחלק ממחקרו פיתח שיטות דימות אופטי וצבעים פלואורסצנטים שאפשרו לראות בזמן אמת שינויים אופטיים זעירים אשר בעזרתן ניתן לראות בו זמנית ובזמן אמת את פעילות המוח המתואמת של תאים רבים בקליפת המוח כתלות בגירויים שונים. שיטות מחקר אלו היו הבסיס לחברת דימות אופטי שהקים בשנת 1998 אשר מסחרה את הטכנולוגיה בשאיפה לשימושים קלינים עתידיים.

== חיים אישיים ==
בשנת בסוף ספטמבר 1973 התחתן עם אירית גרינולד (אמסטרדם) כמה ימים לפני שגויס לשירות מילואים למלחמת יום כיפור. ב-1975 נולד בנו ערן גרינולד בניו הייבן בארצות הברית, ובתו יעל לב (גרינולד) נולדה ברחובות ב-1980. ב-1994 אשתו נהרגה כאשר נפלה ממצוק המצדה בעת טיול משפחתי בחג השני של פסח. ב-2005 התחתן עם מאירה מור גרינולד.

== קישורים חיצוניים ==

* [https://www.weizmann.ac.il/brain-sciences/labs/grinvald/ עמירם גרינולד], באתר של מכון ויצמן למדע 
* [https://www.academy.ac.il/Index2/Entry.aspx?nodeId=752&entryId=18240 עמירם גרינולד], באתר האקדמיה הישראלית למדעים
* 
* 
* 
* ידין דודאי, [https://www.academy.ac.il/SystemFiles2015/IASH%20annual%20report%202021-2022_Eulogy_Grinvald.pdf דברים לזכר עמירם גרינולד], האקדמיה הלאומית הישראלית למדעים דו"ח שנתי - תשפ"ב, פרק 13.

מכּתביו:
* [https://www.academy.ac.il/SystemFiles/20248.pdf הצצה אל צפונות המח], מאמר של עמירם גרינולד מאגרת נובמבר 2000 של האקדמיה הלאומית למדעים.

==הערות שוליים==

קטגוריה:חברי האקדמיה הלאומית הישראלית למדעים
קטגוריה:בוגרי תיכון חדש
קטגוריה:סגל מכון ויצמן למדע: ביולוגיה
קטגוריה:חברי גרעיני נח"ל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:זוכי פרס דן דוד
קטגוריה:ישראלים שנולדו ב-1945
קטגוריה:ישראלים שנפטרו ב-2021